# The Time Machine (film, 1960)

| The Time Machine |
| --- |
| kino-poster koji je izradio Reynold Brown |
| Režija | George Pal |
| Producent | George Pal |
| Scenario | David Duncan |
| Predložak | *The Time Machine*; autor: H. G. Wells |
| Uloge | Rod Taylor Alan Young Yvette Mimieux Sebastian Cabot Whit Bissell |
| Muzika | Russell Garcia |
| Fotografija | Paul Vogel |
| Montaža | George Tomasini |
| Distribucija | Metro-Goldwyn-Mayer |
| Premijera | 17. augusta 1960 (1960-08-17) |
| Trajanje | 103 min. |
| Zemlja |  Sjedinjene Države |
| Jezik | engleski |
| Budžet | 829.000 $ |
| Bruto prihod | 2,610.000 $ |

The Time Machine (srpskohrvatski: *Vremeplov*) je američki science fiction film snimljen 1960. u režiji Georgea Pala, poznat kao jedno od prvih klasičnih ostvarenja žanra na temu vremenskog putovanja.

Predstavlja adaptaciju istoimenog romana britanskog književnika H. G. Wellsa. Protagonist, čiji lik tumači Rod Taylor je svojevrsni Wellsov alter ego, odnosno naučnik i pronalazač koji je godine 1899. u Londonu sagradio vremeplov. Radnja, prikazana u obliku flashbacka, prikazuje njegove doživljaje kada ga odluči iskušati te otputuje u budućnost, postavši svjedokom Prvog, Drugog i Trećeg svjetskog rata prije nego što ode u još dalju budućnost u kojoj se čovječanstvo podijelilo na bezazlene Eloe na površini i čudovišne Morloke koji žive ispod površine Zemlje.

George Pal, koji je dotada već izgradio reputaciju kao jedan od majstora SF-žanra u Hollywoodu, je dugo vremena imao namjeru ekranizirati klasični Wellsov roman. Prilika za to se pružila kada su se razvile nove tehnike specijalnih efekata, prije svega temeljenih na ubrzanom filmu (time lapse), kojim se mogao relativno uvjerljivo dočarati protok milenijuma u nekoliko sekundi. The Time Machine je postigao veliki uspjeh, te je bio nagrađen Oscarom za specijalne efekte. Također je predstavljao veliki uspjeh za tada relativno nepoznatog australijskog glumca Roda Taylora, kome je to bila prva glavna uloga, te koji će postati velika zvijezda 1960-ih. Zajedno sa njim je nastupila i mlada američka glumica Yvette Mimieux; sa njom će ponovno nastupiti godine 1968. u filmu *Dark of the Sun*.

Pal je imao namjeru snimiti nastavak filma, ali to nije uspio ostvariti do smrti 1980. godine. The Time Machine je u međuvremenu dobio televizijski remake 1978. godine i "neslužbeni" remake pod naslovom *Time After Time* 1979. godine. Godine 2002. je snimljen istoimeni film sa Guyem Pearceom u glavnoj ulozi.

## Uloge

* Rod Taylor ... George (H. George Wells, prema natpisu na vremeplovu)
* Alan Young ... David Filby/James Filby
* Yvette Mimieux ... Weena
* Sebastian Cabot ... Dr. Philip Hillyer
* Tom Helmore ... Anthony Bridewell
* Whit Bissell ... Walter Kemp
* Doris Lloyd ... Mrs. Watchett
* Paul Frees (*van špice*) ... Glas iz prstena

## Izvori

Napomene
## Vanjske veze

* *The Time Machine* na sajtu IMDb
* *The Time Machine* na filmskoj bazi podataka TCM
* *The Time Machine* na Rotten Tomatoes-u (`en`)
* "Time Machine The Journey Back Official Website"
* Colemanzone.com: A tribute to the classic 1960 MGM movie *The Time Machine*
* The Time Machine - synopsis of film scenes Arhivirano 2008-12-30 na Wayback Machine-u
* Turner Classic Movies description Arhivirano 2007-10-13 na Wayback Machine-u
* Script (scifimoviepage.com)
* Cinematographic analysis of *The Time Machine* Arhivirano 2009-01-22 na Wayback Machine-u